Wanpela meteor or stone ibin paia antap long wanpela city insait long sentrol Russia,na planti handred pipol ibin kisim bagarap taim ol glas na pipia bilongen i flai nambaut.
Bigpela moning bilong winta long hap ibin mekim ples i lait olgeta taim despela traipela ston ibin paia lait wantaim na flai antap long kilaut bilong Chelyabinsk,samting olsem 1,500 kilometa long east bilong Moscow.
Ol ofisal long hap bilip olsem despela meteor mas paia samting olsem 10,000 metres antap long city,na traipela ol paia ibin lait wantaim na pudaaun ikam daun long graun.
Bihainim paia, ol bigpela guria ibin kamap na pipol ibin pudaun nambaut.
Alarm bilong ol kar ibin wok long singaut nambaut na planti ol window ibin bruk nambaut long ol city.
Interior Ministry itok samting olsem 1,200 pipol ibin kisim bagarap bungim wantaim samting olsem 200 ol pikinini.
Ol pipia bilongen ibin pudaun antap long sampela building ,wantaim wanpela factory we wol bilongen ibin krungut igo insait.
Despela meteor or stone ibin flai ikam daun long kilaut i lusim traipela simuk bihain na pipol istap longwe olsem 200km insait long Yekaterinburg iken nap long lukim.
Ol residents itok ol ibin harim samting olsem wanpela bigpela pairap.
"I was driving to work, it was quite dark, but it suddenly became as bright as if it was day," 36 yar old resident bilong Yekaterinburg , Viktor Prokofiev i tok.
"I felt like I was blinded by headlights."
ABC/wires
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn eng_Latn grn_Latn